
CONSILIUL LOCAL

AL MUNICIPIULUI FOCŞANI

H O T Ă R Â R E

     Privind aprobarea schimbării repartiţiei pentru familia Toderașcu Gheorghe din imobilul situat în Focşani, str. Măgura nr.123, ap.10 în imobilul situat în Focşani, str. Revoluției nr.17, ap.28 în conformitate cu Legea locuinţei nr.114/1996 republicată, cu modificările și completările ulterioare
Consiliul Local al Municipiului Focşani, judetul Vrancea, întrunit în şedinţă ordinară:

          - Văzând proiectul de hotărâre iniţiat de consilierii locali: Radu Niţu, Lupu Cătălina, Dimitriu Ana Maria, Drumea Alina Ramona şi Filimon Ionuţ, membri ai comisiei sociale constituită la nivelul Consiliului Local al municipiului Focsani;
         - Analizand raportul Serviciului administrarea domeniului public și privat, publicitate, înregistrat la nr. 43674/23.05.2018 privind aprobarea schimbării repartiţiei pentru familia Toderașcu Gheorghe din imobilul situat în Focşani, str. Măgura nr.123, ap.10 în imobilul situat în Focşani, str. Revoluției nr.17, ap.28 în conformitate cu Legea locuinţei nr.114/1996 republicată, cu modificările și completările ulterioare;
       - Având în vedere avizul favorabil al Comisiei pentru drepturile omului, cultură, învatamant, sănătate și sport, procesul-verbal din data de 23.05.2018 al comisiei sociale;
       - În baza art.36 alin.1, alin.2 lit.(c), alin.5 lit (b), alin.6 pct.(17) și art. 45 alin.3 din Legea nr.215/2001 privind administratia publica locală republicată, cu modificările şi completările ulterioare.
H O T Ă R Ă Ş T E:
             ART.1  Se aproba schimbarea repartiţiei pentru familia Toderașcu Gheorghe din imobilul situat în Focşani, str. Măgura nr.123, ap.10 în imobilul situat în Focşani, str. Revoluției nr.17, ap.28 în conformitate cu Legea locuinţei nr.114/1996 republicată, cu modificările și completările ulterioare.
            ART.2 În termen de 15 zile de la adoptarea prezentei hotărâri beneficiarul schimbului de repartiţie are obligativitatea prezentării actelor în vederea încheierii contractului de închiriere la serviciul de specialitate sub sancţiunea anulării de drept a repartiţiei.

         ART.3 Se abrogă poziția nr. 8 (opt) din Hotărârea Consiliului Local nr.14/23.01.2018, motivat de neprezentarea titularului de repartiție la semnarea contractului de închiriere, în termenul stabilit prin notificarea nr. 35644/26.04.2018.

            ART.4  Prezenta hotărâre va fi comunicată de către Serviciul administraţie publică locală, agricultură, compartimentelor, birourilor, serviciilor şi Primarului Municipiului Focşani, conform legii, care va asigura executarea acesteia prin Serviciul administrarea domeniului public și privat, publicitate.
        PREŞEDINTE DE ŞEDINŢĂ
             Mihai NEDELCU
                   CONTRASEMNEAZĂ                                                                                                                                                                                              

SECRETARUL MUNICIPIULUI FOCSANI

                                                                                Eduard Marian CORHANĂ
MUNICIPIUL FOCŞANI,    30.05.2018  

